مَرقُس 16
16-نجی باب
عیسانینگ دیرِلیشی
مَتّیٰ 28:1-8؛ لوقا 24:1-12؛ یوحنا 20:1-10
1سَبَّت گونی تاماملانانسُنگ، گیچ اُیلَن مَجدَلَلی مریم، یعقوبینگ اِنهسی مریم و سالُمه گیدیپ، عیسانینگ جِسِدینه خوش ایسلی زاتلار چالماق اوچین ساتین آلدیلار. 2یِکشَنبه گونی، اُلار گون دُغاندا، قابرینگ باشینا گِلدیلِر. 3اُلار بیری-بیرلِرینه: «قابرینگ آغزیندان داشی بیزه کیم آیریپ بِرِرکَه؟» دیییشیَردیلِر. 4باشلارینی قالدیریپ سِرِدِنلِرینده، داشینگ بیر چِته تُغالاناندیغینی گُردولِر. سِبَبی داش قاتی اولودی.
5قابرا گیرِنلِرینده بُلسا، ساغ طارافدا آق لِباس گِینِن بیر یاش ییگیدینگ اُتوراندیغینی گُروپ حایران قالدیلار. 6اُل بولارا: «حایران قالمانگ! سیز صلیبه چویلِنِن ناصِرهلی عیسانی گُزلِیَرسینگیز. اُل دیرِلدی، بو یِرده یُق! اینه، اُنونگ جِسِدینینگ قُیلان یِری. 7ایندی بُلسا بارینگ-دا، اُنونگ شَگیرتلِرینه و پِطرُسا: ”عیسی سیزدِن اُنگ جلیلَه باریار، اُزونینگ سیزه آیدیشی یالی، اُنی شُل یِرده گُرِرسینگیز“ دییینگ» دییدی.
8آیالّار قابردان چیقیپ قاچدیلار. اُلاری تیترِمه هِم حایرانلیق قاپلاپ آلیپدی. اُلار قُرقولاریندان یانگا هیچ کیمه هیچ زات آیتمادیلار.
عیسی شَگیرتلِرینه گُرونیَر
مَتّیٰ 28:9-10؛ یوحنا 20:11-18؛ لوقا 24:13-35
[ 9عیسی یِکشَنبه گونی ایر بیلِن دیرِلدی. اُل اَوَّل مَجدَلَلی مریمه گُروندی. عیسی اُنونگ ایچیندِن یِدی جینی کُووپ چیقاریپدی. 10مریم گیدیپ، مونی عیسی بیلِن بُلان و ایندی بُلسا اُنگا یاس توتوپ، آغلاشیپ اُتوران شَگیرتلِرینه خابار بِردی. 11اِمّا اُلار عیسانینگ دیریدیگینی و مریمه گُرنِندیگینی اِشیدِنلِرینده، مونگا اینانمادیلار.
12شُندان سُنگ عیسی شَگیرتلِریندِن ایکیسینه باشغا صوراتدا گُروندی. اُل ایکیسی اُبا طاراف باریاردیلار. 13اُلار هِم ایزلارینا اُورولیپ، مونی بِیلِکیلِره خابار بِردیلِر، اِمّا اُلار بولارا-دا اینانمادیلار. 14سُنگرا عیسی ساچاق باشیندا اُتوران اُنبیر شَگیرتلِرینگ اُزلِرینه گُرنوپ، ایمانسیزدیقلاری، یورِکلِرینینگ تِکِپبیرلیدیگی اوچین اُلارا کَیِدی. سِبَبی اُلار اُنونگ دیرِلِندیگینی گُرِن آداملارا اینانماندیلار.
15عیسی شَگیرتلِرینه شِیله دییدی: «هِمّه دونیَه آیلانینگ-دا، خوش خاباری هِمّه آداملارا واغیظ اِدینگ. 16ایمان گِتیریپ تَعمید آلینان نِجات تاپار، یُنه ایمان گِتیرمِدیک مَحکوم بُلار. 17شو عالاماتلار ایمان گِتیریَنلِرینگ هِمراسی بُلار: مِنینگ آدیم بیلِن جینلاری کُووپ چیقارارلار، تَزه دیلِّرده کِپلَرلِر. 18اِلِّری بیلِن ییلان توتسالار-دا، زَهِر ایچسِلِر-ده، اُلارا ضِرِر یِتمِز. اِلِّرینی مِریضلِرینگ باشینا قُیارلار، اُلار هِم شِفا تاپارلار.»
19عیسی مسیح اُلارا بولاری گورّونگ بِرِنیندِن سُنگ، آسمانا آلیندی و خودایینگ ساغیندا اُتوردی. 20اُنسُنگ شَگیرتلِر گیدیپ، اینجیلی هِمّه یِرده واغیظ اِتدیلِر. خودای اُلار بیلِن ایشلَپ، یِرینه یِتیَن عالاماتلار بیلِن اُز سُزونی تاصدیقلایاردی.]
knc_Arab kas_Arab azb_Arab urd_Arab azb_Arab azb_Arab azb_Arab pbt_Arab urd_Arab azb_Arab azb_Arab azb_Arab azb_Arab